stanford-oval/wikipedia huggingface dataset:
מונסראט אביו אי סולר
על יצירתה

לשירתה של מונסראט אַבֶּיוֹ יכולת לשבות גם את לבם של קוראים שאינם מצויים בשדה הספרות. לשונה הנגישה, הדימויים הקלים לזיהוי, הרעיונות המשותפים לרבים, ובעיקר הרצון להעביר חוויה, מבלי לכפות על הקורא את אמיתותיה, מאפשרים לה ליצור עמו מערכת יחסים קרובה. זוהי שירה אנושית וקרובה, שוויתרה על המבנים המסורתיים ובחרה בכוח ובכוונה העמוקה של המלה עצמה, כמו גם במוזיקליות שלה.
מאפיין חשוב באופייה של אבּיוֹ הוא הכושר למצות את החיים עד תום, לאמץ אל לבה את מכלול החוויות והרגשות מהם הם מורכבים ולהתענג על עוצמתו של כל רגע. באופן הזה שירתה מהווה אמצעי לחוויה ועצם הכתיבה מאפשר לה לחיות בצבעים עזים וחזקים.
דבר חיוני נוסף לאביו כאדם הוא הצורך לרדת לחקר מניעי הדברים. בריאיון למשוררת והמבקרת לאיה נוגרה סיפרה שבילדותה "התקשתה בלימודי מתמטיקה ומוזיקה כיוון שלא הבינה את סיבת המושגים והתרגילים, אף שעשתה אותם היטב באופן מכני. זו הסיבה שאיבדה בהם עניין." תשוקה זו לידע ניכרת גם בשירתה: הקול השירי דובר לעיתים דרך אנחנו (שניתן לזהות בו את האנושות כולה) קולט את מהות הדברים, אף שפעמים רבות אינו יודע כיצד לכנותם. אין היא מתעייפת מלחקור ולחדור לנבכי המציאות, אך מוותרת מראש על השגב ומקפידה לגעת במהות או באמת. "לעולם אין תשובה מוחלטת. החיים תובעים מאיתנו מעשי לוליינות, הליכה על חבל דק, תוך מודעות לכך שקיימת סכנת נפילה בכל רגע."
מוטיב חוזר בשירתה של אבּיוֹ: המלה. למצוא את הביטוי המדויק כדי להצליח לומר את שעליה לומר. וגם לחוות באמצעות המלה: המלה כיוצרת מציאות. דומה שהמחברת כותבת כדי להיות, כדי למצב את עצמה בעולם, כדי לשנות צורה, להסביר את הדברים. היא דוברת מתוך צורך, כי יש גודש בחיים שרק מילים יכולות לנסות להכיל (או בעצם להצביע עליו) כדי לסמן גבולות והעדרם. אבּיוֹ כותבת כדי לסכור את הדברים הגועשים בתוכה. למילים יש קשר ישיר למהות העולם, אם כי ייתכן שזהו קשר בלתי-מושג.
כתיבתה של אַבּיוֹ מחויבת מאוד לפמיניזם הספרותי, בשנת 1990 נטלה חלק ביריד הבינלאומי ה-4 לספרות פמיניסטית שהתקיים במסגרת הכנס השנתי של ארגון הסופרים הבינלאומי ובשנת 1995 הייתה אחת ממקימות ועד הסופרות במסגרת אגודת הסופרים הקטלאנית. היא רואה בעצמה משורר הכותב "מבעד לעיניה ולגופה של אישה", דבר שפתח דלתות ונופים שלמים לתרבות הקטלאנית ומאפיין אותה ואת שירתה.
קובצי שירה

1963 חיי יומיום (Vida diària)
1981 מילים שלא נאמרו (Paraules no dites)
1986 חיטת הזמנים (El blat del temps)
1990 אש בידיים (Foc a les mans)
1995 שורש המים (L'arrel de l'aigua)
1995 אלה מסכות שאני עוטה (Són màscares que m'emprovo...)
1998 בכדור העיתים (Dins l'esfera del temps)
2002 בלב המילים: כל השירים 1963–2002 (Al cor de les paraules. Obra poètica 1963-2002)
2004 בשבתי לכתוב (Asseguda escrivint)
2006זיכרון ממך וממני (Memòria de tu i de mi)
2009 קור הדממה הפנימי (El fred íntim del silenci)
2010 שירי אהבה: אנתולוגיה (Poemes d'amor. Antologia)
2014 מעבר לדיבור בקצרה (Més enllà del parlar concís)
קובצי תרגום

1993 פנים בחלון: 20 משוררות דוברות אנגלית מן המאה ה-20
1999 נוף מתגלה: שלושים משוררות קטלאניות מן המאה ה-20
פרסים ואותות כבוד

1998 פרס צלב ג'ורדי הקדוש
1999 פרס הביקורת מסור הזהב לשירה (עבור הקובץ בכדור העיתים)
2003 פרס סוס ירוק לשירה ע"ש ז'וזפ מריה יומפארט. (עבור הקובץ בלב המילים: כל השירים 1963–2002)
2003 אות הזהב (עבור הקובץ בלב המילים: כל השירים 1963–2002)
2007 פרס סוס ירוק לתרגום שירה ע"ש רפאל ז'אומה (עבור הקובץ: אני אנכית, כל שירי סילביה פלאת, 1960-1963).
2008 פרס ז'אומה פוסטר לכותבי קטלאנית (מטעם אגודת הכותבים בלשון הקטלאנית)
2008 פרס הכבוד של הספרות הקטלאנית
2008 הפרס הלאומי לקריירה מקצועית ואמנותית
שיריה בעברית

"בטירוף הרצון הזה להיות לידך" אנתולוגיה משיריה, תרגום: איתי רון, הוצאת קשב לשירה, 2014.
עונג החיים, בתרגום רמי סערי
מטגלפה

מטגלפה (בספרדית: Matagalpa) היא בירת מחוז מטגלפה בניקרגואה. העיר נמצאת במרחק של 128 קילומטרים צפון-מזרחית למנגואה, בירת ניקרגואה.
היסטוריה

במקור מטגלפה הייתה כפר של תושבים ילידים. הספרדים הגיעו לראשונה לאזור ב-1528, אך לא הצליחו להשתלט על האזור, ורק כעבור כמה מאות שנים הילידים נכחדו לחלוטין.
ב-1840 התגלה זהב באזור מטגלפה, מה שגרם להגירה גדולה לאזור, הן של ספרדים והן של מהגרים גרמנים, אמריקאים ובריטים, שגם פיתחו את גידול הקפה באזור. ב-5 באפריל 1851 מטגלפה קיבלה מעמד של כפר.
מטגלפה הייתה גם מרכז לפליטים שברחו מפני ויליאם ווקר, שכיר חרב אמריקאי שניסה להשתלט על ניקרגואה ב-1856. התושבים המקומיים נעזרו בתושבים הילידים וביחד הם ניצחו את כוחותיו של ווקר בקרב סן חסינטו ב-14 בספטמבר 1856. ווקר נעצר לבסוף על ידי הצי האמריקאי ב-1857. ב-14 בפברואר 1862 קיבלה מטגלפה מעמד של עיר מהקונגרס הלאומי של ניקרגואה.
כלכלה

הכלכלה של מטגלפה מתבססת בין היתר על חקלאות מהאזור הסובב אותה, הכוללת גידול קפה, קקאו, תירס, שעועית ופירות וירקות שונים, גידול בקר, מוצרי חלב ותיירות אקולוגית.
ערים תאומות

גרמניה וופרטל, גרמניה
הולנד טילבורך, הולנד
בריטניה לואישהאם, בריטניה
פינלנד אואולו, פינלנד
מייק, התרנגול חסר הראש

| --- | --- |

מייק חסר הראש
 בקיעה:  20 באפריל 1945 Fruita, ארצות הברית 
 מוות:  17 במרץ 1947 (בגיל שנה ו־10 חודשים) פיניקס, ארצות הברית 
 מין:  תרנגול הבית 
 גזע:  Wyandotte 
 זוויג:  זכר 
 תקופת הפעילות:  ? – 17 במרץ 1947 
 אתר רשמי
 
מייק, התרנגול חסר הראש (20 באפריל 1945 – 17 במרץ 1947) היה כינויו של תרנגול זכר מזן וויינדוט(אנ'), אשר חי במשך כ-18 חודשים לאחר שמרבית ראשו נערף (הוא נשאר עם גזע המוח ואוזן אחת). רבים חשבו כי מדובר במתיחה, עד שחוקרים מאוניברסיטת יוטה שבסולט לייק סיטי אישרו את אמיתות קיומו של התרנגול.
התזת הראש

ביום שני, 10 בספטמבר 1945, החקלאי לויד אולסן מהעיר פרוטה(אנ') שבקולורדו נשלח לחצר על ידי אשתו כדי להביא בשר עוף לחמותו שבאה לביקור לארוחת הערב, הוא ניסה להשאיר כמה שיותר צוואר לחמותו שאהבה גרון, ולכן ניסה לערוף ראש של תרנגול בן ארבעה חודשים וחצי בשם מייק כמה שיותר קרוב לראש, אך גרזנו החטיא את העורק התרדמני, והשאיר אוזן אחת ואת גזע המוח בשלמותו. אולסן נדהם להיווכח שהתרנגול חסר הראש נשאר עומד ואף התהלך במגושם. הוא אפילו ניסה לנקות את נוצותיו במקורו ולקרקר. משנוכח שהתרנגול לא מת, חס עליו אולסן והחליט להמשיך ולטפל בו. הוא האכילו תערובת של חלב ומים בעזרת פיפטה, ובזרעוני תירס קטנים. אולסן ומשפחתו שאבו במזרק מדי פעם את הריר של מייק מגרונו, כדי שלא ייחנק ממנו בהיעדר יכולת לבלוע.
בלילה הראשון ישן מייק כשראשו החסר מתחת לכנפו.
תוך ניצול מרכז המסה החדש שלו, יכול היה מייק לנוח בקלות על ענפים גבוהים ללא נפילה. קרקורו, לעומת זאת, היה הרבה פחות מרשים ודמה למעין גרגור שבקע מגרונו. הוא בילה את זמנו בניסיונות לנקות את נוצותיו ולנקר את מזונו בעזרת צווארו.
עובדת היותו חסר ראש לא מנעה ממייק לעלות במשקלו: בזמן עריפת ראשו הוא שקל מעט יותר מקילוגרם אחד, ואילו כשמת בסופו של דבר שקל כשלושה ק"ג וחצי.
הפרסום

לאחר שהתפרסם, החל מייק להופיע במופע שוליים נודד, לצד עגל בעל שני ראשים ושאר בעלי חיים חריגים. הוא גם צולם עבור עשרות מגזינים ועיתונים, כולל ה"טיים" ו"לייף". אולסן ספג ביקורת עזה על כך שהשאיר את התרנגול חסר הראש בחיים, על אף שנציגי כמה עמותות צער בעלי חיים בחנו את מייק וקבעו שאינו סובל כאבים כלשהם.
מייק הוצג לציבור תמורת 25 סנט לכרטיס. בשיא הפופולריות שלו הביא התרנגול לרווחים של 4,500 דולר לחודש (שווה ל-50,000 דולר בשנת 2005) ושוויו עמד על 10,000 דולר. הצלחתו של אולסן גרמה לגל של ניסיונות חיקוי, אך אף עוף מותז-ראש אחר לא נשאר חי יותר מיום או יומיים. יחד עם מייק הוצג ראש תרנגול משומר, אך הוא לא היה ראשו המקורי של מייק – שנאכל לאחר התזתו על ידי חתול.
במהרה צץ במשחקי הילדים שיר המשחק:
”Mike, Mike, where's your head? Even without it, you're not dead!”
ובתרגום לעברית:

”מייק, מייק, איה ראשך; אף בלעדיו מת אינךָ!”
מייק, התרנגול חסר הראש, היה זכור היטב בעירו פרוטה. החל משנת 1999 נחגג בפרוטה מדי שנה בסוף השבוע השלישי של מאי, "יום מייק התרנגול חסר הראש" ("Mike the Headless Chicken Day") בו מתבצעים אירועים ותחרויות לזכרו.
מותו של מייק

ב-17 במרץ 1947 חנו אולסן ומייק במוטל בפיניקס בדרכם הביתה מסבב הופעות. באותו יום הזניח אולסן את מייק, ואף השאיר בטעות את מזרק הניקוי וההאכלה שלו בבית יום לפני כן. בשל כך, לא הצליח אולסן להציל את מייק, ובאמצע הלילה הוא נחנק ומת.
בנתיחה שלאחר המוות נקבע כי להב הגרזן החטיא את העורק התרדמני, וכי קריש דם חסם את שאר הפצע ומנע ממייק לדמם למוות. על אף שרוב ראשו נגדע, נותרו גזע המוח ואוזן אחת. מאחר שתפקודים בסיסיים כנשימה וכפעילות לב, כמו גם רוב הרפלקסים של התרנגול, נשלטים על ידי גזע המוח, היה מסוגל מייק להישאר בריא למדי.
לקריאה נוספת

Amy Reiter, מייק התרנגול חסר הראש יותר פופולרי מקלינטון, Salon, 1999.
The Natural History of the Chicken, סרט של PBS Home Video מ-2001
סטיב סילברמן Einstein's Refrigerator: And Other Stories from the Flip Side of History, Kansas City, Missouri: Andrews McMeel Publishing, 2001.
הערות שוליים

↑  ספר השיאים של גינס, הזמן הארוך ביותר ששרד עוף ללא ראש
1 2  Mike the Headless Chicken's Amazing Story
1 2 3 4  ג'ון לויד וג'ון מיצ'ינסון, The Book of General Ignorance ‏(2006)
↑  מגזין טיים, The Rooster
↑  Mike the Headless Chicken Day באתר salon.com
מינדלו

| --- | --- |
סמל מינדלוסמל מינדלו

 מדינה:  כף ורדה כף ורדה
 מחוז:  סאו ויסנטה
 תאריך ייסוד:  1793
 גובה:  61 מטרים
 אוכלוסייה:  ‏
  ‑ בעיר:  70,468 (16 ביוני 2010)
 קואורדינטות:  16°53′29″N 24°59′17″W﻿ / ﻿16.891352777778°N 24.987983333333°W﻿ / 16.891352777778; -24.987983333333 
 אזור זמן:  UTC -1
  מפת מיקום  מפה מפורטת   (למפת כף ורדה מוגדלת) פראיה סנטה מריה אסומאדה האוקיינוס האטלנטימינדלו(למפת כף ורדה רגילה) פראיה סנטה מריה אסומאדה האוקיינוס האטלנטימינדלו  he tabBackground:;tabBorder:#aaa;defaultTab:0;
 
מינדלו (בפורטוגזית: Mindelo) היא עיר שנמצאת במחוז סאו ויסנטה, שבכף ורדה.
גאוגרפיה

העיר ממוקמת כ-269 ק"מ מפראיה.
אקלים

| אקלים במינדלו> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים במינדלו> ינואר.29.2.23.4.19.9.16.5.4.8 | אקלים במינדלו> פברואר.29.5.23.2.19.7.13.5.1.7 | אקלים במינדלו> מרץ.30.3.23.9.19.6.15.6.0.4 | אקלים במינדלו> אפריל.29.5.24.0.20.2.15.0.0.4 | אקלים במינדלו> מאי.31.5.24.9.20.9.15.0.0 | אקלים במינדלו> יוני.30.5.25.4.21.9.18.0.0 | אקלים במינדלו> יולי.33.6.27.1.22.9.17.5.2.6 | אקלים במינדלו> אוגוסט.31.8.28.3.24.1.14.5.16.3 | אקלים במינדלו> ספטמבר.32.7.28.8.24.8.19.0.36.2 | אקלים במינדלו> אוקטובר.31.5.28.0.24.2.18.5.14.5 | אקלים במינדלו> נובמבר.31.0.26.8.23.2.19.0.6.3 | אקלים במינדלו> דצמבר.30.0.25.2.21.7.17.0.1.0 | אקלים במינדלו> שנה.33.6.25.7.21.9.13.5.84.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: המכון הלאומי למטאורולוגיה וגיאופיזיקה, שירות מזג האוויר הגרמני
תרבות

מדי שנה בחודש פברואר מתקיים בעיר מינדלו קרנבל המזכיר את הקרנבל בברזיל. הקרנבל נמשך מספר ימים. משתתפים בו מבוגרים בני נוער וילדים בתהלוכות קרנבל. יש 4 תהלוכות העוברות בנפרד. הקרנבל מתחיל בשעה 18:30 ונמשך עם מרווחים עד חצות. הוא עובר ברחובות העיר ליד הנמל. לפני הקרנבל הרשמי עוברים ברחובות אנשים עם מיצגים שונים הנכשים עצמאית, חלקם מיצגי מחאה למשל כנגד יוקר המחיה, זיהום הסביבה. התהלוכות השונות מתחרות זו בזו בטיב המופע. קרנבל דומה מתקיים גם באיים אחרים בכף ורדה, אבל הקרנבל במינדלו נחשב למרכזי והגדול שבנם ומביא תיירים לעיר לצפות בקרנבל.
הזמרת סזריה אבורה נולדה במינדלו ומונצחת ברחבי העיר. הוקם מוזיאון קטן המנציח אותה. בעיר יש גם מרכז תרבות המציג עבודות של אמנים שונים.
ערים תאומות

פורטוגל פורטו, פורטוגל
פורטוגל קוימברה, פורטוגל
גרמניה קרונח (אנ'), גרמניה
ארצות הברית ניו בדפורד, מסצ'וסטס, ארצות הברית
דרום אפריקה סיינט הלנה ביי (אנ'), דרום אפריקה
הערות שוליים

↑  Cape Verde: Islands, Municipalities, Cities & Urban Localities - Population Statistics, Maps, Charts, Weather and Web Information, www.citypopulation.de
↑  Mindelo, Cabo Verde, www.geonames.org
↑  Mindelo, Mapcarta (באנגלית)
↑  Mindelo, Mindelo (באנגלית)
↑  Coordinate Distance Calculator, boulter.com
↑  
"Normais Climatológicas" (בפורטוגזית). Instituto Nacional de Meteorologia e Geofísica. אורכב מ-המקור ב-29 בדצמבר 2020. נבדק ב-28 בדצמבר 2020. {{cite web}}:  (עזרה)
↑  
"Klimatafel von Mindelo / Sao Vicente / Kapverden (Rep. Kap Verde)" (PDF). Baseline climate means (1961-1990) from stations all over the world (בגרמנית). Deutscher Wetterdienst. נבדק ב-8 באוגוסט 2017. {{cite web}}:  (עזרה)
| --- | --- |
בקרת זהויות :  NLI: 987007567223905171  BnF: cb13184296s (data)  LCCN: n88021443  MusicBrainz: 7974a188-0605-47c4-893b-3c89f0edb833  NKC: ge1230411  VIAF: 133792362   WorldCat (עם VIAF): 133792362 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
קרנבל במינדלו חודש פברואר 2023
מייסון פלאמלי

מייסון אלכסנדר פלאמלי (באנגלית: Mason Alexander Plumlee; נולד ב-5 במרץ 1990) הוא כדורסלן אמריקאי המשחק בקבוצה לוס אנג'לס קליפרס מליגת ה-NBA, בעמדת הסנטר. פלאמלי מגיע ממשפחת כדורסלנים; שני הוריו שיחקו כדורסל במכללות, ושני אחיו – מיילס ומרשל – משחקים גם הם כדורסל מקצועני.
נעורים וקריירת מכללות

פלאמלי נולד בפורט ויין שבאינדיאנה, בנם של פרקי ולסלי. שני הוריו היו כדורסלנים בתקופת לימודיהם באוניברסיטה אמו קבעה שיא ריבאונדים עם 25 במשחק אחד והם הכירו במחנה כדורסל ב-1979. גם סבו ושניים מדודיו מצד אמו  היו כדורסלנים. שני אחיו של פלאמלי אף הם כדורסלנים, אחיו הבכור מיילס ואחיו הצעיר מרשל משחקים גם הם ב-NBA. אחות נוספת היא שחקנית כדורעף באוניברסיטת נוטרדאם. לאחר שנה בתיכון בוורשה שבאינדיאנה, עבר עם אחיו מיילס לתיכון בארדן שבקרוליינה הצפונית. בשלוש השנים שלו בארדן זכה בשלוש אליפויות תיכונים של קרוליינה הצפונית. הוא נבחר למשחק כוכבי התיכונים של נייקי ולמשחק מקדונלד'ס אול-אמריקן. כמו כן היה חבר בסגל נבחרת ארצות הברית עד גיל 18 לאליפות אמריקה שהתקיימה בפורמוסה ב-2008 וזכה עמה במדליית הכסף. באליפות השיג ממוצע של 5 נקודות ו-6 ריבאונדים למשחק.
ב-2009 החל ללמוד ולשחק בקבוצת הכדורסל של אוניברסיטת דיוק והצטרף בכך לאחיו מיילס. בשנתו הראשונה באוניברסיטה השיג ממוצע של 3.7 נקודות ו-3.1 ריבאונדים למשחק. וזכה עם דיוק בטורניר אליפות המכללות בכדורסל. בשנתו השנייה השיג ממוצע של 7.2 נקודות, 8.5 ריבאונדים ו-1.7 חסימות למשחק. בעונתו השלישית רשם 11.1 נקודות ו-9.2 ריבאונדים בממוצע למשחק ובעונתו האחרונה בדיוק השיג ממוצע של 17.1 נקודות ו-9.9 ריבאונדים למשחק. בעונה זו נבחר לחמישיית העונה בליגת ה-SEC ולחמישייה השנייה ב-NCAA. בעונת 2011-2012 שיחקו שלושת האחים יחד בדיוק.
קריירה מקצועית > ברוקלין נטס

פלאמלי נבחר במקום ה-22 של דראפט ה-NBA‏ 2013, על ידי ברוקלין נטס. בעונתו הראשונה שותף ב-70 משחקים מהם פתח בחמישייה ב-22 והשיג ממוצע של 7.4 נקודות ו-4.4 ריבאונדים למשחק. הוא נבחר לחמישיית הרוקיז של העונה ב-NBA. בעונתו השנייה השיג 8.7 נקודות ו-6.2 ריבאונדים בממוצע למשחק.
קריירה מקצועית > פורטלנד טרייל בלייזרס

במהלך ערב דראפט ה-NBA‏ 2015 הועבר בטרייד לפורטלנד טרייל בלייזרס, יחד עם זכויות הדראפט על פאט קונאטון (הבחירה ה-41), בתמורה לסטיב בלייק וזכויות הדראפט על רונדיי הוליס-ג'פרסון (הבחירה ה-23). בעונת 2015/2016 השיג שיאי קריירה של 9.1 נקודות ו-7.7 ריבאונדים למשחק. בפלייאוף הודחה פורטלנד בסיבוב השני על ידי גולדן סטייט ווריורס.
קריירה מקצועית > דנוור נאגטס

בפברואר 2017 הועבר בטרייד לדנוור נאגטס, בתמורה ליוסוף נורקיץ' ובחירת דראפט עתידית. בספטמבר 2017 חתם על הארכת חוזה בדנוור ל-3 עונות נוספות עבור כ-41 מיליון דולר.
קריירה מקצועית > דטרויט פיסטונס

לקראת עונת 2020/2021 חתם פלאמלי על חוזה בדטרויט פיסטונס.
קריירה מקצועית > שארלוט הורנטס

לקראת עונת 2021/2022 הועבר יחד עם ג'יי. טי. ת'ור בטרייד לשארלוט הורנטס, תמורת בלשה קופרוביצה.
קריירה מקצועית > לוס אנג'לס קליפרס

ב-9 בפברואר 2023 הועבר בטרייד ללוס אנג'לס קליפרס.
נבחרת ארצות הברית

בתום עונת הרוקי שלו נבחר פלאמלי לסגל נבחרת ארצות הברית וזכה עמה במדליית הזהב בגביע העולם בכדורסל 2014 שהתקיים בספרד. הוא רשם בטורניר ממוצעים של 2 נקודות ו-2.2 ריבאונדים למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | ברוקלין | 70 | 22 | 18.2 | 0.659 | 0.000 | 0.626 | 4.4 | 0.9 | 0.7 | 0.8 | 7.4 |
| 2014/2015 | ברוקלין | 82 | 45 | 21.3 | 0.573 | 0.000 | 0.495 | 6.2 | 0.9 | 0.8 | 0.8 | 8.7 |
| 2015/2016 | פורטלנד | 82 | 82 | 25.4 | 0.516 | 0.000 | 0.642 | 7.7 | 2.8 | 0.8 | 1.0 | 9.1 |
| 2016/2017 | פורטלנד | 54 | 54 | 28.1 | 0.532 | 0.000 | 0.567 | 8.0 | 4.0 | 0.9 | 1.2 | 11.1 |
| 2016/2017 | דנוור | 27 | 10 | 23.4 | 0.547 | 0.000 | 0.618 | 6.4 | 2.6 | 0.7 | 1.1 | 9.1 |
| 2017/2018 | דנוור | 74 | 26 | 19.4 | 0.601 | 0.000 | 0.458 | 5.4 | 1.9 | 0.7 | 1.1 | 7.1 |
| 2018/2019 | דנוור | 82 | 17 | 21.1 | 0.593 | 0.200 | 0.561 | 6.4 | 3.0 | 0.8 | 0.9 | 7.8 |
| 2019/2020 | דנוור | 61 | 1 | 17.3 | 0.615 | 0.000 | 0.535 | 5.2 | 2.5 | 0.5 | 0.6 | 7.2 |
| 2020/2021 | דטרויט | 56 | 56 | 26.8 | 0.614 | 0.000 | 0.669 | 9.3 | 3.6 | 0.8 | 0.9 | 10.4 |
| 2021/2022 | שארלוט | 73 | 73 | 24.6 | 0.641 | 0.000 | 0.392 | 7.7 | 3.1 | 0.8 | 0.7 | 6.5 |
| 2022/2023 | שארלוט | 56 | 56 | 28.5 | 0.669 | 0.000 | 0.605 | 9.7 | 3.7 | 0.6 | 0.6 | 12.2 |
| 2022/2023 | קליפרס | 23 | 4 | 19.9 | 0.727 | 0.000 | 0.772 | 6.9 | 1.7 | 0.5 | 0.5 | 7.5 |
| קריירה |  | 740 | 446 | 22.7 | 0.595 | 0.049 | 0.567 | 6.9 | 2.5 | 0.7 | 0.9 | 8.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | ברוקלין | 10 | 0 | 11.4 | 0.438 | 0.000 | 0.444 | 2.3 | 0.2 | 0.3 | 0.7 | 2.2 |
| 2014/2015 | ברוקלין | 6 | 0 | 8.2 | 0.667 | 0.000 | 0.364 | 1.3 | 0.3 | 0.7 | 0.3 | 2.0 |
| 2015/2016 | פורטלנד | 11 | 11 | 27.8 | 0.400 | 0.000 | 0.636 | 11.8 | 4.8 | 0.6 | 1.0 | 7.0 |
| 2018/2019 | דנוור | 14 | 0 | 15.6 | 0.511 | 0.000 | 0.571 | 4.4 | 1.5 | 0.5 | 0.7 | 4.6 |
| 2019/2020 | דנוור | 19 | 0 | 10.8 | 0.487 | 0.000 | 0.667 | 3.2 | 1.3 | 0.2 | 0.4 | 2.4 |
| 2022/2023 | קליפרס | 5 | 0 | 18.2 | 0.875 | 0.000 | 0.929 | 6.8 | 1.8 | 0.4 | 0.4 | 8.2 |
| קריירה |  | 65 | 11 | 15.1 | 0.495 | 0.000 | 0.603 | 4.9 | 1.7 | 0.4 | 0.6 | 4.0 |
הערות שוליים

↑  דנוור מצרפת את פלאמלי, באתר הקבוצה, 13 בפברואר 2017
↑  פלאמלי מסכם על הארכת חוזה בדנוור, באתר sbnation.com,‏ 18 בספטמבר 2017
↑  דטרויט מחתימה את פלאמלי, אוקפור, ג'קסון וסירווידיס, באתר הקבוצה, 1 בדצמבר 2020
↑  מייסון פלאמלי באתר האליפות
| נבחרת ארצות הברית – גביע העולם בכדורסל 2014 (מדליית זהב) |
| --- | --- | --- |
|  1  •  2  •  3  •  4 קרי •  5 תומפסון •  6 רוז •  7 פאריד •  8 גיי •  9 דרוזן •  10 אירווינג (MVP) ‏ •   11 פלאמלי •  12 קאזינס • 13 הארדן •  14 דייוויס • 15 דראמונד • מאמן: ששבסקי |  1  •  2  •  3  •  4 קרי •  5 תומפסון •  6 רוז •  7 פאריד •  8 גיי •  9 דרוזן •  10 אירווינג (MVP) ‏ •   11 פלאמלי •  12 קאזינס • 13 הארדן •  14 דייוויס • 15 דראמונד • מאמן: ששבסקי | ארצות הברית |
| נבחרת ארצות הברית – גביע העולם בכדורסל 2019 (מקום שביעי) |
| --- | --- | --- |
|  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' |  1  •  2  •  3  •  4 וייט •  5 מיטשל •  6 האריס •  7 סמארט •  8 בארנס •  9 בראון •  10 טייטום •   11 פלאמלי •  12 טרנר • 13 לופז •  14 מידלטון • 15 ווקר • מאמן: פופוביץ' | ארצות הברית |
מונסליצ'ה

| --- | --- |
סמל מונסליצ'הסמל מונסליצ'ה

מראה אווירי של מונסליצ'ה
 מדינה:  איטליה איטליה
 מחוז:  ונטו ונטו
 נפה:  פדובה
 בירת העיר:  מונסליצ'ה 
 שטח:  50.57 קמ"ר
 גובה:  13 מטרים
 אוכלוסייה:  ‏
  ‑ בעיר:  17,220 (1 בינואר 2023)
  ‑ צפיפות:  369.43 נפש לקמ"ר (2014)
 קואורדינטות:  45°14′33″N 11°44′56″E﻿ / ﻿45.24250°N 11.74889°E﻿ / 45.24250; 11.74889
 אזור זמן:  UTC +1
 http://www.comune.monselice.padova.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונסליצ'ה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמונסליצ'ה(למפת ונטו רגילה) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי מונסליצ'ה(למפת ונטו מוגדלת) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי מונסליצ'ה  he tabBackground:;tabBorder:#aaa;defaultTab:0;
 
גבעת רוקה ותעלת ביסאטו
מונסליצ'ה (באיטלקית: Monselice) היא עיר בנפת פדובה שבמחוז ונטו. העיר בת ה-18 אלף תושבים, נמצאת כ-20 קילומטר מדרום לפדובה, בקצה הדרומי של הגבעות האאוגניות (אנ').
גאוגרפיה

חלקה הצפוני של העיר נמצא בבקעה צרה המצויה בין שתי גבעות בולטות ותלולות: בצפון-מערב - מונטריקו (Montericco), בגובה של 312 מטר ובמזרח - רוקה (Rocca), בגובה של 110 מטר. חלקה העתיק של העיר נמצא לרגלי גבעת רוקה. שתי הגבעות הן השוליים הדרומיים של הגבעות האאוגניות. בעמק עוברת תעלת ביסאטו (Bisatto) שהיא חלק מרשת תעלות מים באזור מחוז ונטו המתנקזות אל הים האדריאטי באזור ונציה.
היסטוריה

ייסוד העיר על פי המיתולוגיה מיוחס לגיבור הטרויאני אופסיצלה (Opsicella), שנמלט מטרויה אחרי החרבתה, דרך הים האדריאטי. באזור קיימות עדויות על התיישבות אנושית מתקופת הברונזה. בתקופה הרומית נודעה העיר בשם "Mons Silicis" שפירושו "הר הצור", ייתכן בשל מחצבות מקומיות של טרכיט (Trachyte).
המסמכים המוקדמים ביותר המעידים על קיום המקום הם משנת 568 לספירה ומיוחסים לכיבוש העיר על ידי הלומברדים. העיר הייתה במשך תקופה קצרה תחת שלטון האימפריה הביזנטית עד שנכבשה ב-602 על ידי אגילולף, מלך הלומברדים.
בתקופת הבריתות הבין-עירוניות בימי הביניים (במאה ה-12) היה בעיר שלטון עצמי מקומי. בעת מאבקי הגואלפים והגיבלינים (במאה ה-13) תמכה העיר בגיבלינים. המנהיג הגיבלני, אצלינו השלישי דה רומאנו (Ezzelino III da Romano) שיפר את ביצורי את העיר והפך אותה לאחד המעוזים החשובים באזור. בתקופה שלאחר מכן הייתה העיר תחת שלטון אצילי פדובה לבית קרארה ובמאה ה-15 הפכה לחלק מהרפובליקה של ונציה. העיר נפגעה קשות במלחמת הליגה של קמברה ב-1509. לאחר שיקומה המשיכה להיות תחת שליטתה של ונציה עד נפילתה הסופית של זו בסוף המאה ה-18.
לאחר שליטה צרפתית קצרה של נפוליון בסוף המאה ה-18, עברה העיר בתחילת המאה ה-19 לשליטת האימפריה האוסטרית ולאחר מכן לבת חסותה, ממלכת לומברדיה-ונטו.
ב-1866 עברה לשליטת ממלכת איטליה כחלק מאיחוד איטליה. ב-7 ביוני 1960 קיבלה מונסליצ'ה מעמד של עיר.
אתרים עיקריים

פיאצה מציני (Piazza Mazzini) - היא הכיכר המרכזית בעיר העתיקה. נקראת על שם ג'וזפה מציני. מהכיכר מתחילה טיילת לאורך Via del Santuario המובילה לאתרים החשובים בעיר. בכיכר נמצאים המגדל העירוני (Torre Civica) והפלאצו דל מונטה די פייטה (Palazzo del Monte di Pietà), המשמש כיום כלשכת התיירות העירונית.
קסטלו צ'יני (Castello Cini) - המצודה העתיקה של העיר. נמצאת לרגלי גבעת רוקה אך שולטת על העיר העתיקה. במצודה נמצא מוזיאון לכלי נשק מתקופת ימי הביניים.
וילה דואודו (Villa Duodo) - וילה הנמצאת במעלה גבעת רוקה. נבנתה עבור אציל ונציאני בסוף המאה ה-16. תכנונה מיוחס לויצ'נצו סקאמוצי (Vincenzo Scamozzi), מתלמידיו הבולטים של אנדראה פלאדיו. חלקים מאוחרים שלה נבנו במאה ה-17 ותוכננו על ידי אנדראה טיראלי (Andrea Tirali).
תרבות

השוק העירוני נערך בכל יום שני בשבוע ברחובות הראשיים של העיר.
יום הפטרון של העיר חל ב-2 בנובמבר. בסוף השבוע הסמוך לתאריך זה נערך בכל שנה יריד, הכולל שוק כללי ושוק מזון, דוכני מאכלים מקומיים, יריד שעשועים ותצוגות.
בשנים האחרונות נערך מדי שנה בחודש ספטמבר "הפאליו של מונסליצ'ה". הטורניר הפך מוקד משיכה חשוב בעיר וכולל תהלוכות בתלבושות עתיקות, משחק שחמט שבו אנשים משמשים ככלי המשחק, תחרויות בין השכונות השונות בעיר וקרבות אבירים. שלביו השונים של הפאליו נערכים בשלושת ימי הראשון הראשונים בחודש ספטמבר.
החל מ-1971 מוענק מדי שנה פרס מונסליצ'ה (Premio Monselice) (איט'), פרס לתרגום מספרות זרה לאיטלקית. לפרס מספר קטגוריות, שהחשובות בהן הן הפרס לתרגום ספרות ושירה והפרס לתרגום ספרות מדעית. טקס הענקת הפרס מתקיים במצודת מונסליצ'ה.
תחבורה

מונסליצ'ה סמוכה לכביש המהיר A13 המחבר בין בולוניה ופדובה ונמצאת ליד שני צמתים של כבישים אזוריים.
תחנת הרכבת של מונסליצ'ה היא חלק מקו הרכבת ונציה-פדובה-בולוניה-פירנצה ונמצאת בין פדובה (צפון) ובולוניה (דרום). קו רכבת משני מחבר את מונסליצ'ה למנטובה שבנפת לומברדיה.
נמלי התעופה הסמוכים הם נמל התעופה הבינלאומי ונציה מרקו פולו (VCE) המרוחק כ-60 ק"מ מהעיר' נמל התעופה וילפרנקה ורונה (VRN) המרוחק 93 ק"מ  ונמל התעופה הבינלאומי בולוניה גוליילמו מרקוני (BLQ) המרוחק 100 ק"מ מהעיר.